ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ኢትዮጵያ ሰለስተ ሰሙን ከሕልፋ መጺአን 61 ዓመት ዝጸንሓ ዶክተር ካትሪን ሃምሊን 19 መጋቢት 2020 ምንጪ ስእሊ, Hamlin foundation መግለጺ ስእሊ, ዶክተር ካትሪን ሃምሊን ካብ ስርሐን ወጻእ ብዛዕባ ካልእ ዛንታ ህይወተን ብዙሕ ዘይተነገረለን ዶክተር ካትሪን ሃምሊን፡ ትማሊ ኣብ መበል 96 ዓመተን ዓሪፈን። ዶክተር ካትሪን ሃምሊን፤ ብ1924 ዓ.ም [ኣቆጻጽራ ኤውሮጳ]፡ ኣብ ኣውስትራሊያ እየን ተወሊደን። ዶክተር ካትሪን ሓኪም ማህጸን እየን። ኣብ ኒውዝላንድ ዝተወልዱ በዓል ቤተን ዶክተር ሬጊናልድ ሃምሊን'ውን ተመሳሳሊ ሞያ ነይሩዎም። ዶክተር ካትሪን፤ ካብ ስዊድን ውጽእ ኢላ ኣብ እትርከብ ንእሽቶ ከተማ ዓብየን፤ ብ1946 ዓ.ም ድማ ካብ ዩኒቨርሲቲ ሲድኒ ብሕክምና ሳይንስ ተመሪቐን። ብ1958 ዓ.ም፡ መንግስቲ ኢትዮጵያ ኣብ ኣዲስ ኣበባ፡ ሆስፒታል ልእልት ጸሃይ ናይ መዋልዳን ሓካይም ክቖጽር ዘውጽኦ ናይ ስራሕ ምልክታ ሰሚዐን፡ ናብ ኣዲስ ኣበባ ክመጽኣ ወሲነን። ድሕሪ ሓደ ዓመት ድማ፡ ንቆልዓ ሽዱሽተ ዓመት ወደን ሪቻርድ ሬጊናልድ ሒዘን ምስ በዓል ቤተን ናብ ኣዲስ ኣበባ መጽኣ። ምንጪ ስእሊ, Hamlin foundation መግለጺ ስእሊ, ዶክተር ካትሪን ሃምሊን ካብ ሽዑ ጀሚረን፡ ካትሪን ሃምሊን ምስ በዓል ቤተን ሬግ ሃምሊንን ኣብ ኢትዮጵያ፡ 60 ዓመት ጸኒሖም። ኣብቲ እዋን ናብ ኢትዮጵያ ክመጽእ እንተለዉ ግን፡ ሰለስተ ሰሙን ጥራየይ ኣብታ ሃገር ጸኒሖም ክምለሱ'ዮም መደብ ሒዞም ነይሮም። እግሮም መሬት ኢትዮጵያ ኣብ ዝረገጸሉ እዋን ግን፡ ሓደ ሓኪም ማህጸን "ኣብ ኢትዮጵያ ዘሎ ኩነታት ፊስቱላ ልብኹም ክሰብሮ'ዩ" ኢሉ ንኽልቲኦም ኣጋይሽ ኣሰንቢዱዎም። በቲ ግዘ ሕማም ፊስቱላ 'ኣብ መላእ ዓለም ጠፊኡ፡ ነዚ ዝኸውን ኣገልግሎት ጥዕና ንምሃብ ዝተኸፈቱ ሆስፒታላት ተዓጽዮም' ስለ ዝነበሩ፡ ኣብቲ እዋን እዞም ወጻእተኛታት ሕማም ፊስቱላ ርእዮም ኣይፈልጡን። "በዓል ቤተይ ምስ ሓመምኩ ጠሊሙኒ" ብባህሊ ኦሮሞ ኣብ ዓለማዊ ውድድር ጽባቐ ዝተዓወተት ትግራወይቲ ፊደል ዘይቖፀራ በዓልቲ ሞያ ሕክምና መጥባሕቲ ኣብ መወዳእታ ከባቢ 19 ክፍለ ዘመን፡ ከም ኒውዮርክ ዝበላ ዓበይቲ ከተማታት ነዚ ሕማም ኣጥፊአን ሆስፒታላት ፊስቱላ ዓጽየን ነይረን። ካትሪንን በዓል ቤተንን፡ እዚ ሕማም ኣብ ኢትዮጵያ ብዙሓት ዝሳቐያሉ ምዃኑ ዝፈልጡዎ ኣይነበሮምን። እቲ ኣብ ባይታ ዘሎ ኩነታት ዝኸፍአ ምዃኑ ምስ ፈለጡ ተገረሙ፤ ዶክተር ካትሪን ሃምሊን ብርግጽ እቲ ሽዑ ዝረኸብኦ ናይ ማህጸን ሓኪም ብዝነገረን ዛንታ ብሕማም ፌስቱላ ዝሞታ ደቂ ኣንስትዮ ምስ ሰምዓ ዝያዳ ሓዘና። ንሰለስተ ቅነ ዝተባህለ ጻንሒት ተሰሪዙ፡ ንኣርባዕተ ኣዋርሕ ክናዋሕ ተገብረ። እዞም ክልተ ሰብ ሞያ መጥባሕቲ ማህጸን እምበኣር፡ ጻንሒቶም ብምንዋሕ ብምኽንያት ፊስቱላ ሰብ ንዘርሕቐን ኢትዮጵያውያን ክሕክሙ ናብ ስራሕ ኣተው። ኣብቲ እዋን፡ ብፍላይ ኣብ እዋን ወሊድ ዘጋጥም ፊስቱላ፡ ንሕሙማት ካብ ዝፈጥሮ ስቓይ ብዝሰገረ ኣብቲ ሕብረተሰብ ክግለላ ዝገብር እውን ነይሩ። ብዝገርም ናህሪ፡ ሓገዝ ወሊድን ምሕብሓብ ኣዴታትን ምምሕያሽ ከርኢ ገበሩ፤ በዚ ስርሖም፡ ቅልጡፍ ለውጢ ኣመዝገቡ። ይኹን'ምበር፡ ሓደሽቲ ግዳያት ናይዚ ሕማም ብዝሐን ይወስኽ ስለ ዝነበረ፡ ኣብ ክንዲ ናብ ኣውስትራሊያ ምምላስ በዚ ስራሕ ኣብ ኢትዮጵያ ክቕጽሉ ከም ዘለዎም ሰብኣይን ሰበይትን ወሰኑ። ናብ ኢትዮጵያ ካብ ዝመጽኡ ኣብ መበል 15 ዓመቶም ድማ፡ ብ1974 ዓ.ም [ኣቆጻጽራ ፈረንጂ] ማእከል ሕክምና ፌስቱላ ሰርሑ። እዚ ሆስፒታል ንኣስታት 60 ሽሕ ኢትዮጵያውያን ደቂ ኣንስትዮ ሓኪሙ ናብ ስሩዕ ህይወተን ክምለሳ ገይሩ'ዩ። ምንጪ ስእሊ, Hamlin foundation መግለጺ ስእሊ, ዶ/ር ካትሪን ሃምሊን ኣብዚ እዋን፡ ማእከል ሕክምና ፊስቱላ ሃምሊን ኢትዮጵያ፡ ብደረጃ ዓለም ፊስቱላ ማህጸን ንምጥፋእ ኣብ ዝግበር ኩለመዳያዊ ጻዕሪ፡ ብቐዳምነት ዝጥቀስ ኣብነታዊ ትካል እዩ። ብዝተፈላለየ መገዲ ዘካየዶም ፈተነታት ውጽኢታዊ ብምዃን፡ ደቂ ኣንስትዮ ካብ ሕማመን ፈዊሱ፣ ትኽክለኛ ህይወተን ክመርሓ ዝገብር ዓብዪ ትካል እዩ። 'ፋውንዴሽን ካትሪን ሃምሊን' ድማ ሓደ ዕላማ ኣለዎ፤ ብሕታዊ ዕላምኡ ፊስቱላ ካብ ዓለም ምጥፋእ'ዩ። ኣብ ዓለም፡ ዓቕሚ ንዘይብለን ሕሙማት ፊስቱላ ብናጻ ሓኪሙ ዘድሕን ብሕታዊ ትካል'ዩ። ዶክተር ሃምሊን ኣብዚ ጉዳይ ንዝገበርኦ ኣበርክቶ ድማ ሕቡራት ሃገራት ኣፍልጦ ሂቡወን'ዩ። ምንጪ ስእሊ, Hamlin foundation መግለጺ ስእሊ, ዶ/ር ካትሪን ሃምሊን ምስ ተሓከምቲ ፌስቱላ ንሰለስተ ሰሙን ጥራይ፡ ካብ ኣውስትራሊያ ናብ ኢትዮጵያ ዝመጽኣ ዶክተር ካትሪን ሃምሊን፡ ስቓይ ኢትዮጵያውያን ደቂ ኣንሰትዮ፡ ናይ ውልቂ ህይወተን ኣረሲዑ፡ ን 60 ዓመታት ናይ ሰናይ ፍቓድ ስራሕ ክሰርሓ ገይሩወን። በዚ ምኽንያት፡ ኢትዮጵያ ካልአይቲ ሃገረን ኮይና ንዝሓለፉ 60 ዓመታት ምስ ሞትን ስቓይን ንዝቃለሳ ሕሙማት ፊስቱላ ሓኪመን እናሕወያ፡ ሞያውን ሞራላውን ግቡአን ክፍጽማ ጸኒሐን። ዶክተር ሃምሊን፡ ኣብ ቀጽሪ ናእቲ ኣብ ኣዲስ ኣበባ ዝተሃነጸ ማእከል ሕክምና ፊስቱላ ኣብ እትርከብ ንኡሽቶ ገዛ እየን ዝነብራ ነይረን። ዶክተር ሃምሊን፡ ነዚ ኣበርክቶአን ክልተሻብ ንሽልማት ኖቤል ተሓጽየን፡ ካልኦት ብዙሓት ሽልማታት ከኣ ረኸቢን እየን። ኣብ 2012 ከኣ፡ ኢትዮጵያ ናይ ክብሪ ዜግነት ሂባተን እያ። ተዛማዲ ትሕዝቶ ቪድዮ, "ሰብ ምዃነይ ኣጽሊኡኒ ነይሩ" ግዳይ ሕማም ፌስቱላ ወ/ሮ በለጥሽያቸው አያሌው ሓዳር ምስገበረት ድሕሪ 5 ዓመታት ግዳይ ሕማም ፌስቱላ ኮይና። ብድሕሪኡ ናብ ማእኸል ፌስቱላ ሃምሊን ኣትያ ኣእሙራውን ኣከላውን ሕክምና ተገይሩላ።23 ጉንቦት 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
